Številka: 3502-2/2012

Datum: 17. 5. 2018

**MESTNEMU SVETU**

**MESTNE OBČINE PTUJ**

**ZADEVA:** **Predlog Stališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za del enote urejanja prostora P11-S2/2 (EUP PA03) Krčevina pri Ptuju - pri Panorami - čistopis**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 99. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam mestnemu svetu v obravnavo in sprejem predlog Stališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za del enote urejanja prostora P11-S2/2 (EUP PA03) Krčevina pri Ptuju - pri Panorami v čistopisu.

|  |  |  |
| --- | --- | --- |
|  |  | Miran SENČAR,  župan Mestne občine Ptuj |

Priloge:

- stališča do pripomb javnosti z obrazložitvijo

- grafični prikaz predlaganih ureditev (razgrnjeno gradivo z dopolnitvijo na podlagi stališč)

ČISTOPIS

Predlog

maj 2018

Na podlagi 60. člena Zakona o prostorskem načrtovanju (Uradni list RS, št. 33/07, 70/08 - ZVO-1B, 108/09, 80/10 - ZUPUDPP, 43/11 - ZKZ-C, 57/12, 57/12 - ZUPUDPP-A, 109/12, 35/13 - skl. US, 76/14 - odl. US in 14/15 – ZUUJFO in 61/17 – ZureP-2) ter 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_\_\_\_\_ seji, dne \_\_\_\_\_\_\_\_, sprejel

**S T A L I Š Č A**

**do pripomb javnosti podanih v času javne razgrnitve**

**dopolnjenega osnutka Odloka o občinskem podrobnem prostorskem načrtu**

**za del enote urejanja prostora P11-S2/2 (EUP PA03) Krčevina pri Ptuju - pri Panorami**

**Pripombe podane v času javne razgrnitve:**

* 1. **Pripomba z dne 8. 11. 2017:**

podana s strani lastnika parcel v območju OPPN, ki mu je sporen potek trase ceste I in IX, saj se ob njej opravlja dejavnost oddaje sob (mirna dejavnost). Gospod želi, da se cesta spelje drugače. Potek želene trase ceste je podal na javni razgrnitvi (varianta ceste je skicirana na hrbtni strani zloženke).

**Stališče do pripombe: Pripomba se upošteva.**

V skladu s sklepom 39. seje Mestnega sveta Mestne občine Ptuj, z dne 16. 4. 2018, se je dodatno preučilo tri variantne prikazi trase ceste. V grafičnih prilogah je razviden nov predlagan potek ceste skozi območje.

Potek ceste je korigiran glede na preverbo umestitve 8 parcel z možnostjo pozidave s stanovanjskimi objekti na območju pripombodajalca. Istočasno je cesta umeščena tako, da napaja čim več parcel na območju.

* 1. **Pripomba z dne 8. 11. 2017:**

podana s strani lastnika parcel v območju OPPN, rad bi se s svojimi zemljišči vključil v postopek OPPN.

**Stališče do pripombe: Pripomba se ne upošteva.**

Pripomba se ne upošteva, gospodu je bilo sporočeno, da v tem trenutku ni možno dodatno vključiti osem parcel, saj je akt že bil javno razgrnjen, v tem primeru bi morali postopek vrniti na začetek in korigirati osnutek OPPN, ponovno pridobiti dopolnilne smernice, akt ponovno javno razgrniti, ponovno izvesti javno razpravo. Prav tako bi bilo potrebno doseči soglasje vseh dosedanjih naročnikov OPPN, da bi se s tem strinjali, gospod pa bi moral pokriti vse dodatne stroške in delež stroška že opravljenih arheoloških raziskav.

* 1. **Pripomba z dne 8. 11. 2017:**

podana s strani lastnice parcel v območju OPPN, ki je izrazila željo po vključitvi njenega zemljišča v postopek OPPN.

**Stališče do pripombe: Pripomba se ne upošteva.**

Odgovor je enak kot pod tč. 2.

* 1. **Pripomba z dne 8. 11. 2017:**

podana s strani lastnice parcel v območju OPPN, ki želi med predvideno cesto I in IX ter njenim zemljiščem izvedbo zvočnega zidu.

**Stališče do pripombe: Pripomba se upošteva.**

Ob cesti je možno predvideti umestitev protihrupnega zidu, ki bo zemljišče ščitil pred hrupom iz ceste. Zid se izgradi sočasno z izgradnjo cestne in komunalne infrastrukture.

V OPPN se definira omejena uporaba ceste IX., ki povezuje cesto I. in cesto VIII.

Prepove se uporaba ceste I. in IX. za tovorni promet ob izgradnji objektov in infrastrukture na območju C, D, E in G. Promet se omeji s prometnim znakom "Dovoljeno za stanovalce, dostavo, vozila za izvajanje gospodarskih javnih služb, interventna vozila in interventne posege".

Za gradnjo objektov in infrastrukture na območju C, D, E in G se sme tovorni promet odvijati po cestah II. VI. in VIII.

* 1. **Pripomba z dne 22. 11. 2017:**

podana s strani lastnika parcel v območju OPPN, ki mu je sporen potek trase ceste I in IX na parceli št. 395/8, k.o. Krčevina pri Ptuju. Trasa ceste je neracionalna za bodočo vizijo tega področja in s predvideno traso ceste se povzroča izguba samo na njegovem zemljišču. Gospod prilaga skico predloga ceste (s tem predlogom umika predlog trase ceste, ki ga je podal na javni razgrnitvi). Želi, da se dodatnih osem parcel vključi v I. fazo OPPN.

V katastru se je spremenilo parcelno stanje, katerega je potrebno upoštevati v nadaljnjem postopku.

**Stališče do pripombe: Pripomba se upošteva.**

V skladu s sklepom 39. seje Mestnega sveta Mestne občine Ptuj, z dne 16. 4. 2018, se je dodatno preučilo tri variantne prikazi trase ceste. V grafičnih prilogah je razviden nov predlagan potek ceste skozi območje.

Potek ceste je korigiran glede na preverbo umestitve 8 parcel z možnostjo pozidave s stanovanjskimi objekti na območju pripombodajalca. Istočasno je cesta umeščena tako, da napaja čim več parcel na območju.

Glede vključitve dodatnih osem parcel je podan odgovor pod tč. 2. Obveza izdelovalca OPPN je da izdela načrt na veljavnem katastru in veljavnem geodetskem posnetku.

* 1. **Pripomba z dne 1. 12. 2017:**

podana s strani lastnice parcel v območju OPPN in še ene gospe, ki zahtevata:

- predvidena trasa ceste I in IX naj bo oddaljena od zemljišč v moji lasti 6m,

- omejitev 30km/h,

- prepoved vožnje s težkimi vozili ( razen intervencije in odvoz odpadkov)

- primerna zvočna zaščita

- zaščita 100 let starega studenca

- izbris ceste, ki je vrisan čez zemljišče v moji lasti,

- gradnja naj bo časovno omejena med 8 in 18 uro ( naj bo navedeno v odloku)

**Stališče do pripombe: Pripomba se delno upošteva.**

V skladu s sklepom 39. seje Mestnega sveta Mestne občine Ptuj, z dne 16. 4. 2018, se je dodatno preučilo tri variantne prikazi trase ceste. V grafičnih prilogah je razviden nov predlagan potek ceste skozi območje.

Potek ceste je korigiran glede na preverbo umestitve 8 parcel z možnostjo pozidave s stanovanjskimi objekti na območju pripombodajalca. Istočasno je cesta umeščena tako, da napaja čim več parcel na območju. Cesta je odmaknjena od obstoječega objekta 4 metre na najožjem delu in 4.77 metra na najširšem delu.

Predvidel se bo prometni režim z omejitvijo 30km/h in prepoved vožnje s težkimi vozili. Ob cesti je možno predvideti umestitev protihrupnega zidu, ki bo zemljišče ščitil pred hrupom iz ceste. Zid se izgradi sočasno z izgradnjo cestne in komunalne infrastrukture. Če bo le mogoče, bo predvidena zaščita studenca. Predvidena bo časovno omejitev gradnje in sicer; gradnja bo možna med 7.00 in 19.00 uro.

V OPPN se definira omejena uporaba ceste IX., ki povezuje cesto I. in cesto VIII.

Prepove se uporaba ceste I. in IX. za tovorni promet ob izgradnji objektov in infrastrukture na območju C, D, E in G. Promet se omeji s prometnim znakom "Dovoljeno za stanovalce, dostavo, vozila za izvajanje gospodarskih javnih služb, interventna vozila in interventne posege".

Za gradnjo objektov in infrastrukture na območju C, D, E in G se sme tovorni promet odvijati po cestah II. VI. in VIII.

Številka: 3502-2/2012

Datum:

**Obrazložitev:**

Dne 14. 5. 2018 je bil na Mestni občini Ptuj opravljen dodaten sestanek z investitorji prve faze OPPN in pripombodajalci, ki se ne strinjajo s potekom cestne povezave po severu območja. Na sestanku je bil predlagan nov prometni režim, ki omogoča kompromisno rešitev (bistvena omilitev razmer glede vplivov na zemljišča pripombodajalcev) in izvedbo predmetnega OPPN.

Predlagan nov prometni režim je obravnaval tudi Odbor za okolje in prostor ter gospodarsko infrastrukturo, ki se s predlagano dopolnitvijo strinja. Omenjena rešitev je vsebovana v čistopisu stališč (označeno z rdečo barvo).

Mestnemu svetu Mestne občine Ptuj predlagam, da predlagana Stališča do pripomb javnosti, podanih v času javne razgrnitve dopolnjenega osnutka Odloka o občinskem podrobnem prostorskem načrtu za del enote urejanja prostora P11-S2/2 (EUP PA03) Krčevina pri Ptuju - pri Panorami po obravnavi sprejme v čistopisu.

Pripravil:

Peter Cafuta

|  |  |  |
| --- | --- | --- |
|  |  | Miran SENČAR,  župan Mestne občine Ptuj |